कांग्रेस का शिवराज पर बड़ा हमला
Home देश मध्य प्रदेश कांग्रेस का शिवराज पर बड़ा हमला
Posted On: September 27, 2019 12:16 PM In: मध्य प्रदेश
हनी ट्रेप मामले में मप्र कांग्रेस कमेटी के प्रदेश सचिव राकेश सिंह यादव ने बड़ा ख़ुलासा करते हुए आरोप लगाया है कि भाजपा के नेताओं ने सत्ता प्राप्त करने के लिए सबसे पहले अपने ही मुख्यमंत्री बाबूलाल ग़ौर को हनी ट्रैप का शिकार बनाकर एक क़द्दावर भाजपा नेता ने शिवराज सिंह चौहान को मुख्यमंत्री बनवाया था. पत्रकारों को जानकारी देते हुए यादव ने बताया कि ये आरोप सिद्ध होता हैं क्योंकि 23 अगस्त 2004 को बाबूलाल ग़ौर ने मुख्यमंत्री पद की शपथ ग्रहण की थी और 29 नवम्बर 2005 में ठीक एक साल 98 दिन बाद मुख्यमंत्री पद से बिना किसी कारण के हटाया गए. विधानसभा चुनाव हारे हुए शिवराज सिंह चौहान को क्यों मुख्यमंत्री बनाया गया.
इसका जवाब आज मिल रहा हैं कि हनी ट्रैप के शिकंजे ने बाबूलाल ग़ौर की बलि चढ़ा दी. ये भी संभव हैं कि बाबूलाल ग़ौर को लगातार हनी ट्रैप में ब्लैकमेल किया जाता रहने की वजह से तनाव में ब्रेन हेमरेज से उनकी मृत्यु हो गई हो. इस बात की जॉंच भी एसटीएफ़ को करना चाहिए. इस सारे षड्यंत्र को अंजाम दिया भाजपा के एक मज़बूत नेता ने. यादव ने आरोप लगाया शिवराज चौहान ने मुख्यमंत्री बनने के बाद सबसे पहले हनी ट्रैप की मुखिया भाजपा नेत्री को जुनाइल जस्टिस बोर्ड(किशोर न्याय बोर्ड) का शासकीय सदस्य बनाकर उपकृत किया जिसका सबूत श्वेता जैन की फ़ेसबुक प्रोफ़ाइल में आज भी मौजुद हैं.
ये सबूत सिद्ध करते हैं कि शिवराज सिंह चौहान एंव इनके मंत्री हनी ट्रैप के संरक्षणदाता के साथ हनी ट्रैप योजना के कर्ताधर्ता हैं. भाजपा की नेत्री श्वेता जैन को 2006 से 2014 तक किशोर न्याय बोर्ड का शासकीय मेम्बर बनाया गया. विशेष योग्यता रखने वाले ही इस बोर्ड के सदस्य रहते हैं अब श्वेता जैन में क्या योग्यता थी ये पूर्व मुख्यमंत्री शिवराज बेहतर बता सकते हैं. 8 साल से लगातार किशोर न्याय बोर्ड मेम्बर रहना भी शिवराज सरकार की मेहरबानी हैं जबकि कार्यकाल तीन साल का रहता है. ये नियुक्ति राज्य शासन करता हैं. श्वेता जैन की भाजपा के अनेक नेताओं ,मंत्री,सांसदों ने अनुशंसा की थी बोर्ड सदस्य बनाने के लिए.
इससे स्पष्ट होता हैं की शिवराज ने हनी ट्रैप को उघोग का दर्जा देकर भाजपा नेत्री श्वेता जैन को पूर्ण संरक्षण दिया हैं. भाजपा के मंत्री, मुख्यमंत्रियों के काले चेहरे उजागर हो गये हैं. इस सारे मामले की जानकारी एसटीएफ़ प्रमुख को भी दी जाएगी जिससे सफ़ेदपोश भाजपा नेताओं के काले चेहरे जनता के समक्ष आ सके.
एक कार्ड-दो विचार
राजाभोज के नाम पर दौड़ेगी मेट्रो